**OBRAZEC 8 – VZOREC POGODBE**

OBČINA CERKNICA, Cesta 4. maja 53, 1380 Cerknica, ki jo zastopa župan Marko Rupar ID za DDV: SI72799595, Matična številka: 5880157; (v nadaljevanju: občina)

in

VLAGATELJ (ime, priimek ali naziv, ulica, hišna številka, poštna številka, pošta;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zastopnik (pravne osebe, društvo oz. interesno združenje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KMG-MID: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_

Davčna številka: \_\_\_\_\_\_\_\_\_\_\_\_\_\_\_\_\_\_\_\_

TRR, št.: SI56 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: prejemnik)

skleneta

**POGODBO**

**o dodelitvi finančnih sredstev za ohranjanje in razvoj kmetijstva, gozdarstva in podeželja**

**v občini Cerknica za leto 2025**

**1. člen**

Pogodbeni stranki ugotavljata:

* da je bil 6. 3. 2025 v občinskem glasilu Slivniški pogledi in na spletni strani občine, objavljen Javni razpis za dodelitev finančnih sredstev za ohranjanje in razvoj kmetijstva, gozdarstva in podeželja v občini Cerknica za leto 2025 (v nadaljevanju: javni razpis);
* da se je prejemnik pravočasno prijavil na javni razpis;
* da je bila vloga obravnavana v skladu z razpisnimi pogoji;
* da je občina z Odločbo o dodelitvi št.: \_\_\_\_\_\_\_\_\_\_\_\_\_\_\_ z dne, \_\_\_\_\_\_\_\_\_\_\_\_\_\_\_\_\_\_\_\_\_ prejemniku odobrila sredstva v višini \_\_\_\_\_\_\_\_\_\_\_\_\_\_\_\_ EUR, in sicer za ukrep: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Sredstva se dodeljujejo na podlagi sheme državnih pomoči ( ki se vodi pod identifikacijsko številko: SA.116237).

(V primeru UKREPOV 5 in 6, se sredstva se dodeljujejo na podlagi Priglasitve sheme »de minimis« pomoči v kmetijstvu in gozdarstvu, št. priglasitve: M001-5880157-2024, priglašene Ministrstvu za finance, v skladu s pravilom »de minimis«.)

**2. člen**

Občina bo sredstva iz 1. člena te pogodbe nakazala na podlagi zahtevka za izplačilo sredstev, kateremu morajo biti priložena dokazila za uveljavljanje pomoči (kopije računov oziroma potrdil o plačanih računih). Potrdila o plačanih računih je potrebno priložiti, če iz računa ni razvidno, da je bilo plačilo izvršeno z gotovino ali plačilno kartico.

V primeru, da so računi pri uveljavljanju zahtevka za izplačilo sredstev predloženi v nižji vrednosti kot so znašali predračuni, se vrednost dodeljenih sredstev temu ustrezno zniža.

Če prejemnik sredstev ne predloži zahtevanih dokazil oziroma računov, kot je zapisano, pogodba preneha veljati in s tem prenehajo obveznosti občine do prejemnika sredstev iz te pogodbe.

Sredstva iz 1. člena te pogodbe bremenijo program kmetijstva in so strogo namenska.

**3. člen**

Občina bo sredstva iz 1. člena te pogodbe nakazala v roku 30 dni od prejema zahtevka za izplačilo sredstev oziroma najkasneje do 31. 12. 2025.

Sredstva iz proračunske postavke 1100290004 – neposredna plačila v kmetijstvu, bodo nakazana na transakcijski račun prejemnika.

Občina si pridržuje pravico kadarkoli preverjati namensko porabo pridobljenih sredstev, z vpogledom v celotno dokumentacijo v zvezi s predmetom te pogodbe, prejemnik pa je dolžan omogočiti takšen nadzor.

Pred izplačilom zahtevka si komisija pridržuje pravico opraviti ogled na terenu ter preveriti verodostojnost računov in ostale dokumentacije ter namensko porabo sredstev.

**4. člen**

Prejemnik se zavezuje:

* da naložbe ne bo uporabljal v nasprotju z namenom dodelitve sredstev (v primeru ukrepov za pomoči za naložbe);
* da bo naložba zaključena pred predložitvijo zahtevka za izplačilo sredstev (v primeru ukrepov za pomoči za naložbe);
* da bo prijavljene aktivnosti izvedel v skladu z vsebinskim programom in drugimi podatki, navedenimi v prijavi na javni razpis;
* da bo pomoč dostopna vsem upravičencem (v primeru ukrepa št. 3);
* da sredstev ne bo uporabljal v nasprotju z namenom dodelitve sredstev;
* da bo za aktivnosti (naložbe) vodil predpisano dokumentacijo;
* da bo občini omogočil vpogled v dokumentacijo in kontrolo koriščenja namenskih sredstev;
* da se strinja, da se podatki o odobrenih in izplačanih denarnih sredstvih, ki so javnega značaja, lahko objavljajo. Pri tem se lahko objavijo osnovni podatki o naložbi in prejemniku pomoči v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov;
* da bo na občino dostavil zahtevek s prilogami oziroma potrebnimi dokazili najkasneje do vključno 12. 12. 2025.

**5. člen**

Prejemnik se strinja, da mora s sklepom odobrena in že plačana sredstva na podlagi te pogodbe vrniti v celoti s pripadajočimi zakonitimi zamudnimi obrestmi v roku 30 dni od prejema poziva za vračilo, če se ugotovi:

* da so bila dodeljena sredstva delno ali v celoti nenamensko porabljena;
* da je prejemnik za katerikoli namen pridobitve sredstev navajal neresnične podatke
* da je prejemnik za isti namen in iz istega naslova že pridobil finančna sredstva in je bila s tem presežena največja intenzivnost pomoči ali najvišji znesek pomoči.

V zgoraj navedenih primerih ugotovljene nenamenske porabe sredstev, prejemnik izgubi pravico do pridobitve sredstev po Pravilniku o ohranjanju in spodbujanju razvoja kmetijstva, gozdarstva in podeželja v Občini Cerknica za naslednji dve leti od zadnje dodelitve sredstev.

**6. člen**

Pogodbeni stranki se strinjata, da bosta morebitne spore reševali sporazumno. V kolikor to ne bo možno, bo spor reševalo pristojno sodišče v Cerknici.

**7. člen**

Pogodba stopi v veljavo z dnem podpisa s strani obeh pogodbenih strank.

**8. člen**

Pogodba je sestavljena v treh enakih izvodih, od katerih prejme občina dva izvoda, upravičenec pa en izvod.

**Številka:**\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Datum:\_\_\_\_\_\_\_\_\_\_\_\_\_\_\_ |  | Datum:\_\_\_\_\_\_\_\_\_\_\_\_\_\_\_ |
|  |  |  |
| Druga pogodbena stranka:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Prva pogodbena stranka:  župan  Marko Rupar |